Η ταινία **Γλυκιά Ήβη ΙΙ** (αγγλικά: *Poison Ivy II: Lily*) είναι αμερικανικό ερωτικό θρίλερ, σε σκηνοθεσία της Αν Γκουρσώ και σενάριο της Κλόι Κινγκ, με πρωταγωνίστρια την Αλίσα Μιλάνο. Είναι η συνέχεια της ταινίας *Γλυκιά Ήβη* και το δεύτερο μέρος της σειράς *Γλυκιά Ήβη*.

Υπόθεση
-------

Η Λίλι, είναι φοιτήτρια καλών τεχνών από το Μίσιγκαν και επρόκειτο να φοιτήσει στο πανεπιστήμιο της Καλιφόρνια. Βρίσκει ένα διαμέρισμα, και σύντομα παρατηρεί ότι οι συγκάτοικοί της, Τάνια (μια φιλική λεσβία καλλιτέχνιδα, η οποία συμφιλιώνεται με τη Λίλι), Μπρίτζετ (μια αγενής και ειρωνική καλλιτέχνιδα, την οποία αντιπαθεί κατευθείαν), και Ρόμπερτ (έναν σιωπηλό, αλλά ταλαντούχο μουσικό), όλοι τους φοιτητές καλών τεχνών, οι οποίοι φαινομενικά δεν είναι και τόσο φυσιολογικοί.

Μια μέρα ανακαλύπτει ένα κουτί με αντικείμενα που ανήκουν στην Άιβι, μια κοπέλα την οποία δεν έχει συναντήσει ποτέ. Στο κουτί, βρίσκει γυμνές φωτογραφίες της κοπέλας και το ημερολόγιό της. Σύντομα, ελκύεται από το περιεχόμενο, και επιθυμεί να κατέχει την σεξουαλική αυτοπεποίθησή και το θάρρος της. Στην τάξη, δυσκολεύεται να εκφράσει τον εαυτό της, σε αντίθεση με τον Γκρέντιν, έναν ελκυστικό συμφοιτητή της και γλύπτη, με τον οποίον σύντομα αρχίζει να βγαίνει. Εν τω μεταξύ, βρίσκει δουλειά, να προσέχει την Ντάφνα, την κόρη του καθηγητή των καλλιτεχνικών της, Ντόναλντ Φολκ, ο οποίος απατά τη σύζυγό του με διάφορες γυναίκες.

Σιγά-σιγά, η Λίλι παθαίνει ψύχωση με τα γράμματα και τις φωτογραφίες της Άιβι και επιχειρεί να της μοιάσει. Κόβει τα μαλλιά της και αρχίζει να φορά όλο και πιο αποκαλυπτικά ρούχα. Ο Γκρέντιν ελκύεται ακόμη πιο πολύ, και αρχίζουν να έχουν σεξουαλικές σχέσεις. Δυσανασχετεί από το χρόνο που περνάει η Λίλι με τον Ντόναλντ, παρόλο που εκείνη του εξηγεί ότι αυτό συμβαίνει λόγω του ότι προσέχει την κόρη του. Ωθεί τον Ντόναλντ να ζωγραφίσει ξανά, διότι βλέπει ότι εκείνος φοβάται να εκφράσει τον εαυτό του. Συμφωνεί να ποζάρει γυμνή για εκείνον. Ο Ντόναλντ την ερωτεύεται, γεγονός που προσβάλει το γάμο του με την Άντζελα.

Μια μέρα, η Λίλι βλέπει τον Γκρέντιν και την Μπρίτζετ μαζί. Αναστατωμένη, τρυπάει τον αφαλό της και αρχίζει να επαναστατεί, ενώ παράλληλα αποστασιοποιείται από τους φίλους της. Σε ένα πάρτι Χαλοουίν, αρέσκεται την προσοχή που τραβάει στους άνδρες και διασκεδάζει, μέχρις ότου βλέπει τον Γκρέντιν να χορεύει με άλλη κοπέλα. Προσπαθώντας να τον κάνει να ζηλέψει, φιλά έναν μασκοφόρο άνδρα, που αποκαλύπτεται ότι είναι ο Ρόμπερτ. Τελικά καταλήγει να κάνει σεξ με τον Γκρέντιν, αλλά την επόμενη μέρα την παρατάει. Ωστόσο της εξηγεί ότι πιστεύει ότι άλλαξε πολύ.

Εν τω μεταξύ, η Άντζελα ανακαλύπτει το σκίτσο του Ντόναλντ που απεικονίζει την Λίλι και πιστεύει ότι οι δυο τους έχουν παράνομο δεσμό. Ο Ντόναλντ, ήδη απεγνωσμένος που είδε την Λίλι να φιλά τον Γκρέντιν, εξομολογείται στην Λίλι. Ισχυρίζεται ότι την έχει ερωτευτεί και προσπαθεί να τη φιλήσει. Αρχικά, δεν ανταποκρίνεται στις προσπάθειές του να την διεγείρει, αλλά έπειτα ερωτοτροπούν. Στην συνέχεια διακόπτονται από το κουδούνι της πόρτας, με τη Λίλι φεύγει και σύντομα να επανασυνδέεται με τον Γκρέντιν.

Λίγο αργότερα, η Άντζελα την καλεί να δειπνήσουν όλοι μαζί κατά τη μέρα των Ευχαριστιών και φέρνει μαζί της τον Γκρέντιν, γεγονός που αναστατώνει τον Ντόναλντ. Αφού η Ντάφνα ζητάει να την πάει εκείνη και ο πατέρας της στο κρεβάτι, καταλήγει να απομονώνεται στο χολ με τον Ντόναλντ, και εκείνος προσπαθεί να της επιβληθεί. Προσπαθεί ανεπιτυχώς να τον σταματήσει. Τελικά, τους βλέπει η Ντάφνα, η οποία φεύγει τρέχοντας από το σπίτι, ο Γκρέντιν βλέπει την Λίλι αναμαλλιασμένη και φεύγει, ενώ ένα αυτοκίνητο χτυπά την Ντάφνα.

Η Λίλι σημαδεμένη από ό, τι συνέβη εκείνη τη νύχτα, επιστρέφει στο σπίτι και καταστρέφει όλα τα πράγματα που έχουν σχέση με την Άιβι. Έπειτα κάνει μπάνιο και ο Γκρέντιν εμφανίζεται, λέγοντάς της ότι το κοριτσάκι είναι καλά. Ο ψυχωτικός Ντόναλντ τον χτυπά προτού μπει στο δωμάτιο της Λίλι και της επιτίθεται. Ο Γκρέντιν προσπαθεί να τη σώσει, αλλά ο Ντόναλντ τον δέρνει και προσπαθεί να τον μαχαιρώσει με ένα ψαλίδι. Ενώ η Λίλι φεύγει τρέχοντας, ο Ρόμπερτ πλησιάζει τον Ντόναλντ και του λέει ότι η αστυνομία είναι καθ'οδόν, αλλά τον σπρώχνει από τις σκάλες. Έπειτα, ο Ντόναλντ ακολουθεί τη Λίλι στην σκεπή, αλλά πέφτει και πεθαίνει.

Μετά τα γεγονότα, η Λίλι σκέφτεται να παρατήσει τη σχολή και να επιστρέψει στο Μίσιγκαν. Ωστόσο, η Λίλι και ο Γκρέντιν εξομολογούνται τον έρωτά τους, και η Λίλι αποφασίζει να μείνει στην Καλιφόρνια.

Διανομή
-------

* Αλίσα Μιλάνο ως Λίλι Λεονέτι / Άιβι
* Τζόναθον Σεκ ως Γκρέντιν
* Ξάντερ Μπέρκλι ως Ντόναλντ Φολκ
* Μπελίντα Μπάουερ ως Άντζελα Φολκ
* Καμίλα Μπελ ως Ντάφνα Φολκ
* Κάθριν Ντόρα Μπράουν ως Τάνια
* Γουόλτερ Κιμ ως Ρόμπερτ
* Βικτόρια Χάας ως Μπρίτζετ
* Τάρα Έλισον ως Κάθριν
* Μάικαλ Γουίλσον ως Σπιν
* Τζόι Κρέις ως Πίτερ
* Κέιτ Ρότζερ ως Ίζαμπελ
* Χάουαρντ Μπράουν ως Ρόκο

Παραγωγή και κυκλοφορία
-----------------------

Η ταινία είναι γνωστή για τις προσπάθειες της πρωταγωνίστριας Αλίσα Μιλάνο να σπάσει την εικόνα του παιδιού σταρ. Εμφανίστηκε σε αρκετές ερωτικές ταινίες, συμπεριλαμβανομένου της ταινίας *Γλυκιά Ήβη ΙΙ*. Όταν μπήκε στην παραγωγή το συγκεκριμένο σίκουελ, η Μιλάνο επιλέχθηκε ως 'παράγοντας αναγνώρισης'. Η σκηνοθέτις Αν Γκουρσώ συνεργάστηκε ξανά με τη Μιλάνο στο παρελθόν για την ταινία *Embrace of the Vampire* (1994), και ανησυχούσαν ότι το *Γλυκιά Ήβη ΙΙ* δε θα ήταν τόσο τολμηρό όσο η άλλη ταινία. Αποφάσισαν να μη χρησιμοποιήσουν την Μιλάνο ως το κύριο σύμβολο του σεξ, αλλά τον συμπρωταγωνιστή της Τζόναθον Σεκ.

Μετά την κυκλοφορία της, προωθήθηκε περισσότερο για τις σκηνές σεξ που περιελάμβαναν την Μιλάνο. Η Γκουρσώ παραδέχθηκε ότι η ταινία είχε περισσότερο ανδρικό κοινό, αλλά και θηλυκό εξίσου. Παρόλο που δεν ήταν τόσο επιτυχημένη όσο το *Embrace of the Vampire*, η ταινία τα πήγε πολύ καλά στις πωλήσεις της στα βίντεο κλαμπ. Οι κριτικοί δε, θεώρησαν την ταινία ως ελαφρύ πορνό και έλαβε κυρίως αρνητικές κριτικές.

Αποδοχή
-------

Η ιστοσλίδα Rotten Tomatoes ανέφερε ότι το 14% επτά κριτικών έδωσαν θετική κριτική, με βαθμολογία 3.66 στα 10.

Παραπομπές
----------

1. ↑  «Poison Ivy II - Lily». British Board of Film Classification. Αρχειοθετήθηκε από το πρωτότυπο στις 7 Σεπτεμβρίου 2017. Ανακτήθηκε στις 7 Σεπτεμβρίου 2017.
2. ↑  February 24, 1996 - *Billboard* - p.57
3. ↑  Williams, Linda Ruth - *The erotic thriller in contemporary cinema* - p.413-414
4. ↑  Williams, Linda Ruth - *The erotic thriller in contemporary cinema* - p.414
5. ↑  Williams, Linda Ruth - *The erotic thriller in contemporary cinema* - p.410
6. ↑  «Poison Ivy II (1995)». *Rotten Tomatoes*. Αρχειοθετήθηκε από το πρωτότυπο στις 7 Σεπτεμβρίου 2017. Ανακτήθηκε στις 7 Σεπτεμβρίου 2017.

Εξωτερικοί σύνδεσμοι
--------------------

* *Γλυκιά Ήβη ΙΙ*   στην IMDb
* *Γλυκιά Ήβη ΙΙ* στο Rotten Tomatoes